**Република Србија**

**ОПШТИНСКА УПРАВА ВЛАДИЧИН ХАН**

Одељење за урбанизам, имовинско-правне,

комуналне и грађевинске послове

**Број: 350-80/2016-04**

**ROP-HAN-21581-LOCH-2/2016**

**07.11.2016.године**

**ВЛАДИЧИН ХАН**

Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву пуномоћника „ET ELECTRO TEAM 017“ ДОО Врање, ул. џџџџџџ, МБ џџџџџ, ПИБ џџџџџџ, чији је законски заступник Дејан Стефановић, ул. џџџџџ, Врање, ЈМБГ џџџџџ, а у име “EKOPUNKT” ДОО Владичин Хан, Лепеница бб, МБ џџџџџ, ПИБ џџџџџ, на основу члана 53а. 54. 55. 56.и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014), Правилника о класификацији објеката („Сл. Гласник РС“, број 22/2015), Правилника о поступку спровођења обједињене процедуре електронским путем („Сл. Гласник РС“, број 113/2015) и Просторног плана Општине Владичин Хан („Сл. Гласник Града Врања“, број 22/2010), издаје

**ЛОКАЦИЈСКЕ УСЛОВЕ**

**за изградњу трафостанице 10/0,4kV на кп.бр.** 2996 КО Лепеница **са припадајућим водом 10kV** преко кп.бр. 3073,1387/1,1802 и 3300 све КО Лепеница**,** којим се утврђују урбанистичко-технички и други услови за израду техничке документације за објекте категорије Г, класификациони бр. 222420 и 222410, инвеститору “EKOPUNKT” ДОО Владичин Хан, Лепеница бб, МБ џџџџџ, ПИБ џџџџџџ.

Плански основ за издавање информације о локацији је Просторни план Општине Владичин Хан („Сл. Гласник Града Врања“, број 22/2010).

Катастарске парцеле број 2996, 3073,1387/1,1802 и 3300 све КО Лепеница се налазе у селу Лепеница, Општина Владичин Хан, које представља локални центар са развијеним секундарним и терцијарним сектором.

Катастарска парцела број 1387/1 КО Лепеница припада речном водотоку реке Лепеница док је кп.бр. 3300 КО Лепеница државни пут IIБ реда број 473.

 Правила уређења и грађења која се односе на предметну изградњу су:

* Трафостанице поставити што ближе месту највеће потрошње, са најмање 10 кV напоном обезбеђеним из постојеће мреже, капацитет од 50 кVА до 1260 кVА.
* Трафостанице у насељима могу бити смештене на отвореном простору или у посебне просторије унутар објекта. Капацитет трафостаница треба да буде од 100 кVА до 630 кVА.
* Трафостаницу градити као МБТС, алуминијумско стубну ТС или зидану. Удаљеност енергетског трансформатора од суседних објеката мора износити најмање 3,0 метра.
* Растојање грађевинске од регулационе линије износи најмање 3,0 метра, уколико се парцела не ослања на регионални или магистрални пут - у том случају, поштовати услове надлежног јавног предузећа које управља предметном саобраћајницом,
* За изграђене стамбене зоне растојање од регулационе линије утврђује се на основу позиција већине већ изграђених објеката (преко 50%),
* Ако се трафостаница смешта у просторију у склопу објекта, просторија мора испуњавати услове грађења из важећих законских прописа, пре свега „Правилника о техничким нормативима за заштиту електроенергетских постројења и уређаја од пожара“ (Сл. Лист СФРЈ бр. 74/90)
* Код избора локације ТС водити рачуна о следећем:

- да ТС буде постављена што је могуће ближе тежишту оптерећења;

- да прикључни водови буду што краћи, а расплет водова што једноставнији;

- могућност лаког приласка ради монтаже и замене опреме;

- могућност одроњавања и клизања терена, бујица, површинских и подземних вода;

- присуству подземних и надземних инсталација у окружењу ТС;

- утицају ТС на животну средину;

* Код полагања каблова, дубина укопавања не сме бити мања од 0,70 м за каблове напона до 10 кV, односно 1,1 м за каблове 35 кV.
* 35 кV и 10 кV мрежу на простору детаљне регулације градити подземно у кабловским канализацијама директно полагањем у земљу и ваздушно на бетонским стубовима са голим проводницима, а на простору генералне регулације градити ваздушно на бетонским стубовима са голим проводницима.
* Електро енергетску мрежу полагати најмање 0,50 м од темеља објеката и где је могуће мрежу полагати у слободним зеленим површинама.
* Минимална удаљеност електроенергетске мреже од крајње тачке попречног профила (ножице усека или насипа или спољне ивице одводног канала) износи 3,0 метра.
* Укрштање кабловског вода са путем изван насеља врши се тако што се кабал полаже у бетонски канал односно у бетонску или пластичну цев увучену у хоризонтално избушен отвор, тако да је могућа замена кабла без раскопавања пута. Вертикални размак између горње ивице кабловске канализације и површине пута треба да износи најмање 1,35-1,50 м.
* Међусобни размак енергетских каблова у истом рову одређује се на основу струјног оптерећења, али не сме бити мањи од 0,07 м при паралелном вођењу, односно 0,2 м при укрштању. Како би се обезбедило да се каблови у рову не додирују може се целом дужином трасе поставити низ опека, које се монтирају насатице на међусобном растојању од 1м.
* Водити рачуна о вођењу паралелно уз и укрштању електоренергетског кабла са телекомуникационим кабловима. Паралелно вођење на 0,5 м за каблове напона 1, 10 и 20 кV, односно 1м за каблове напона 35кV. При укрштању са телекомуникационим кабловима растојање мора бити 0,5 м а угао укрштања треба да буде у насељеним местима 30º, по могућству што ближе 90º, а ван насеља најмање 45º. По правилу електроенергетски кабл се полаже испод телекомуникационих каблова.
* Нисконапонски самоносећи кабловски скоп монтирати на бетонске стубове са размаком од 40 м. Изузетно може да се полаже и по фасади зграде.
* Није дозвољено вођење водова преко објеката у којима се налази лако запаљив материјал.
* Није дозвољено паралелно полагање енергетских каблова изнад или испод цеви водовода или канализације. Хоризонтални размак енерг.кабла од водоводне/канализационе цеви траба да буде најмање 0,5 м за каблове 35 кV, односно најмање 0,4 м за остале каблове. При укрштању енергетски кабл може бити положен изнад или испод водоводне/канализационе цеви на растојању од најмање 0,4 м за каблове 35 кV, односно најмање 0,3 м за остале каблове.
* Уколико не могу да се постигну прописани размаци по било ком основу, на тим местима енергетски кабал се провлачи кроз заштитну цев.
* Није дозвољено паралелно полагање електроенергетских каблова изнад или испод цеви гасовода. Размак између енерг.кабла и гасовода при укрштању и паралелном вођењу треба да буде у насељеним местима 0,8 м, односно 1,2 м изван насељених места. Размаци могу да се смање до 0,3 м ако се кабл положи у заштитну цев дужине најмање 2 м са обе стране места укрштања или целом дужином паралелног вођења.
* Нисконапонски самоносећи кабловски склоп (НН СКС) монтирати на бетонске стубове са размаком до 40 м, изузетно по фасади зграде. Није дозвољено директно полагање у земљу или малтер. У случају постављања водова изнад зграда потребна је електрично појачана изолација, а код стамбених зграда или зграда где борави већи број људи, потребна је и механички појачана изолација.
* Заштиту од атмосферског пражњења извести у класичним громобранским инсталацијама у облику Фарадејевог кавеза премак класи нивоа заштите објеката у складу са важећим Правилником.
* У свим осталим случајевима испоштовати прописе предвиђене за наведену област, а дефинисане правилницима и законима РС.

 За објекте и делове објеката нестамбене намене по стамбеним зонама, пословне и производне објекте, објекте трговине, занатства, угоститељства и других делатности, еколошки и функционално прихватљивих према свим важећим прописима који регулишу заштиту околине од загађивања, осим oпштих правила градње, а који нису у супротности са карактером претежне намене и чијом изградњом се не нарушавају услови становања, животна средина, као ни орјентациони параметри конкретног типа изграђености, важе сва наведена правила за минималну величину грађевинске парцеле и урбанистичке показатеље.

 **Дозвољене делатности су оне које су еколошки и функционално примерене зони, те је потребно покренути поступак за одлучивање о изради процене утицаја пројекта на животну средину.**

 За паркирање возила за објекте свих типова власници обезбеђују простор на сопственој парцели изван површине јавног пута по стандарду 1 паркинг-гаражно место на један стан, односно у случају објеката не-стамбене намене паркинг за теретна возила планирати у складу са конструкцијом тих возила како нека од њих нису погодна за вожњу уназад са препоруком примене косих шема паркирања са пролазним паркинг местима и једносмерним системом циркулације.

Уколико се ради о пољопривредном земљишту, неопходно је извршити пренамену истог.

**Услови за пројектовање и прикључење од имаоца јавних овлашћења:**

* **ЈП „Водовод“ Владичин Хан,**

 Услови за пројектовање и прикључење број 2042 од 12.09.2016.године,

* **Телеком Србија – Извршна јединица Врање,**

 Сагласност на локацију и издавање услова за изградњу број 7151-346521/1 од 15.09.2016.године,

* **Електропривреда Србије, ЕПС дистрибуција Врање – Сектор за енергетику и инвестиције,**

Услови за пројектовање и прикључење број 254766/2 од 22.09.2016.године.

* **Заштита животне средине,**

 Реализација планских решења оствариће се применом принципа превенције и предострожности, односно применом принципа смањења негативног утицаја на животну средину, као основног модела који интегрално разматра утицај планских решења свих оних сфера делатности (саобраћај, индустрија, пољопривреда, туризам, инфраструктура) који могу имати негативне последице на природне и створене вредности одређеног подручја.

* **Општинска управа Владичин Хан-Одељење за финансије и привреду**

 Решење о издавању водних услова бр. 325-14/2016-03 од 03.11.2016.године,

* **ЈП Путеви Србије**

Услови за пројектовање бр. ЉНП 310 од 18.10.2016.године,

Сви напред побројани услови саставни су део локацијских услова и морају бити испоштовани по сваком наводу приликом пројектовања и извођења радова. За све настале штете због непоштовања неког од издатих услова од стране јавних предузећа, трошкове сноси инвеститор.

**ПОСЕБНИ УСЛОВИ**

Инвеститор је дужан да приликом извођења радова не оштети суседне објекте, а ако дође до оштећења да евентуалну штету надокнади.

Инвеститор је у обавези да изради техничку документацију-идејни пројекат за решење о одобрењу за извођење радова за изградњу предметног објекта у складу са Законом о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014) и Правилником којим се уређује садржина техничке документације.

Пре издавања решења о одобрењу за извођење радова за изградњу предметног објекта неопходно је доставити доказе о регулисању правно-имовинских односа.

У складу са чл. 69. Закона о планирању и изградњи РС, за грађење, односно постављање објеката из чл. 2. тач. 26) и 27), електроенергетских и електронских објеката или комуникационих мрежа и уређаја, може се формирати грађевинска парцела која одступа од површине или положаја предвиђених планским документом за ту зону, под условом да постоји приступ објекту, односно уређајима, ради одржавања и отклањања кварова или хаварија. Наведени објекти се могу градити и на пољопривредном земљишту, уз претходно прибављену сагласност Министарства надлежног за послове пољопривреде.

Испунити услове по питању заштитне зоне – појаса, уколико постоје стамбени, угоститељски и производни објекти у близини, док ће даља градња на локацији бити условљена техничким прописима и уз сагласност имаоца јавних овлашћења.

Инвеститор је у обавези да прибави техничку документацију и да се посебним електронским захтевом обрати овом одељењу у циљу издавања решења о одобрењу за извођење радова за изградњу предметног објекта у складу са чланом 145. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014).

Локацијски услови важе **12 месеци** од дана издавања или до истека важења грађевинске дозволе (решења) издате у складу са тим условима, за катастарску парцелу за коју је поднет захтев.

Подносилац захтева може поднети захтев за измену једног или више услова за пројектовање, односно прикључење објекта на инфраструктурну мрежу у ком случају се врши измена локацијских услова.

**О б р а з л о ж е њ е**

„ET ELECTRO TEAM 017“ ДОО Врање, ул. џџџџџ, МБ џџџџџ, ПИБ џџџџџ, чији је законски заступник Дејан Стефановић, ул. џџџџџ, Врање, ЈМБГ џџџџџџ, а у име “EKOPUNKT” ДОО Владичин Хан, Лепеница бб, МБ џџџџџ, ПИБ џџџџ, поднео је захтев овом органу у својству пуномоћника, под бројем 350-80/2016-04 (ROP-HAN-21581-LOCH-2/2016) за издавање локацијских услова **за изградњу трафостанице 10/0,4kV на кп.бр.** 2996 КО Лепеница **са припадајућим водом 10kV** преко кп.бр. 3073,1387/1,1802 и 3300 све КО Лепеница**,** категорије Г, класификациони бр. 222420 и 222410, а на основу члана 53а. 54. 55. 56.и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014).

Уз захтев за издавање локацијских услова приложено је идејно решење планиране изградње, израђено од стране Предузећа за пројектовање, испитивање и извођење електричних инсталација „ET ELECTRO TEAM 017“ ДОО Врање, 59-2016 од 04.07.2016.године.

У оквиру електронске обједињене процедуре надлежни орган је по службеној дужности прибавио копију плана бр. 953-1/2016-130 од 06.09.2016.године и уверење да за територију Општине Владичин Хан није формиран катастар подземних водова и инсталација бр. 956-01-11/2016 од 06.09.2016.године издате од стране Службе за катастар непокретности Владичин Хан, као и услове за пројектовање и прикључење од стране имаоца јавних овлашћења који су саставни део ових локацијских услова.

Одељење за урбанизам, имовинско-правне, комуналне и грађевинске послове Општинске управе Општине Владичин Хан, је ценило приложене доказе, па је на основу члана 53а. 54. 55. 56.и 57. Закона о планирању и изградњи РС („Сл. Гласник РС“, број 72/09, 81/09, 24/2011, 121/2012, 132/2014 и 145/2014), Правилника о класификацији објеката („Сл. Гласник РС“, број 22/2015), Правилника о поступку спровођења обједињене процедуре електронским путем („Сл. Гласник РС“, број 113/2015) и Просторног плана Општине Владичин Хан („Сл. Гласник Града Врања“, број 22/2010) одлучено као у диспозитиву локацијских услова.

**УПУТСТВО О ПРАВНОМ СРЕДСТВУ:** На издате локацијске услове може се поднети приговор надлежном општинском већу, у року од три дана од дана достављања локацијских услова.

 **РУКОВОДИЛАЦ ОДЕЉЕЊА**

 **Љиљана Мујагић, дипл. пр. планер**